4 โบรกดีดแรง! ขานรับ “ภาษีขายหุ้น” ส่อเลื่อนยาว
ราคาหุ้นโบรกเกอร์ดีดกลับ! ตอบรับการเก็บภาษีหุ้นส่อเลื่อนยาว หลังกลับมายังกระทรวงการคลังเพื่อทบทวน เนื่องจากสภาธุรกิจตลาดทุนไทยได้ส่งหนังสือคัดค้าน
ราคาหุ้นโบรกเกอร์ดีดกลับ! ตอบรับการเก็บภาษีหุ้นส่อเลื่อนยาว หลังกลับมายังกระทรวงการคลังเพื่อทบทวน เนื่องจากสภาธุรกิจตลาดทุนไทยได้ส่งหนังสือคัดค้าน
3 มี.ค. 2566

ผู้สื่อข่าวรายงานว่า วันนี้ (3 มี.ค.66)  ณ เวลา 10:11 น. ราคาหุ้นกลุ่มโบรกเกอร์ดีดตัวขึ้น ขานรับประเด็นภาษีขายหุ้นส่อแววเลื่อนยาว นำโดยบริษัทหลักทรัพย์ ฟินันเซีย ไซรัส จำกัด (มหาชน) หรือ FSS อยู่ที่ระดับ 4.10 บาท บวก 0.42 บาท หรือ 11.41% สูงสุดที่ระดับ 4.32 บาท ต่ำสุดที่ระดับ 4.06 บาท ด้วยมูลค่าการซื้อขาย 82.21 ล้านบาท
บริษัทหลักทรัพย์ เคจีไอ (ประเทศไทย) จำกัด (มหาชน) หรือ KGI ราคาหุ้นอยู่ที่ระดับ 5.10 บาท บวก 0.10 บาท หรือ 2.00%   สูงสุดอยู่ที่ระดับ 5.15 บาท ต่ำสุดที่ระดับ 5.05 บาท ด้วยมูลค่าการซื้อขาย 26.41 ล้านบาท
บริษัท โกลเบล็ก โฮลดิ้ง แมนเนจเม้นท์ จำกัด (มหาชน) หรือ GBX ราคาหุ้นอยู่ที่ระดับ 1.09 บาท บวกไป 0.03 บาท หรือ 2.83% สูงสุดที่ระดับ 1.16 บาท ต่ำสุดที่ระดับ 1.08 บาท ด้วยมูลค่าการซื้อขาย 9 ล้านบาท
บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน) หรือ UOBKH ราคาหุ้นอยู่ที่ระดับ 5.60 บาท บวกไป 0.30 บาท หรือ ช5.66% สูงสุดที่ระดับ 5.70 บาท ต่ำสุดที่ระดับ 5.45 บาท ด้วยมูลค่าการซื้อขาย 0.72 ล้านบาท
นายอาคม เติมพิทยาไพสิฐ รมว.คลัง เปิดเผยว่า สำนักงานเลขาคณะรัฐมนตรี(ครม.) ได้ส่งคืนร่าง พ.ร.ฎ.ออกตามความในประมวลรัษฎากร ว่าด้วยการลดอัตราภาษีธุรกิจเฉพาะและกำหนดกิจการที่ได้รับยกเว้นภาษีธุรกิจเฉพาะ ฉบับที่… พ.ศ…หรือการจัดเก็บภาษีธุรกิจเฉพาะจากการขายหลักทรัพย์ในตลาดหลักทรัพย์ (ภาษีขายหุ้น) กลับมายังกระทรวงการคลังเพื่อทบทวน เนื่องจากสภาธุรกิจตลาดทุนไทยได้ส่งหนังสือคัดค้าน  ซึ่งอาจทำให้ต้องเลื่อนการประกาศบังคับใช้ภาษีขายหุ้นออกไปก่อน
นายประกิต สิริวัฒนเกตุ กรรมการผู้จัดการ บลจ.เมอร์ชั่น พาร์ทเนอร์ กล่าวว่า ภาษีหุ้นที่ถูกตีกลับจะเป็นผลบวกกับตลาดหุ้นไทยอย่างมาก เพราะที่ผ่านมานักลงทุนมีความกังวลเกี่ยวกับประเด็นนี้พอสมควร โดยเฉพาะในช่วงครึ่งหลังของปีที่หากมีการเก็บภาษีขายหุ้นเกิดขึ้น